Príloha č. 1 k Rozhodnutiu č.: **275/R/22-S**

**PÍSOMNÁ INFORMÁCIA PRE POUŽÍVATEĽA**

**Názov vet. prípravku:**

**eSHa HEXAMITA**

**Zloženie:**

1 ml obsahuje: etakridín laktát 6,7 mg, Cu2+ 2,8 mg, akriflavín chlorid 2 mg, metylrosanilín chlorid 6,3 µg.

**Popis vet. prípravku:**

Číra tmavožltá kvapalina.

**Druh a kategória zvierat:**

Okrasné ryby (terčovce, cichlidy).

**Charakteristika:**

Najväčší problém, s ktorým sa stretávajú chovatelia cichlíd, terčovcov, skalárov a tlamovcov, sú ich často sa vyskytujúce ochorenia. Tým, že ryby nežijú v optimálnej vode, znižuje sa ich odolnosť a stanú sa tak ľahko obeťou najrôznejších parazitov ako je Octomitus, Hexamita atď.. Tí spôsobujú ochorenie triviálne nazývané „dierovitosť“. Prípravok eSHa HEXAMITA pozmeňuje vodu v akváriu v priaznivom zmysle pre ryby a má na ne veľmi pozitívny vplyv.

**Návod na použitie:**

Na dávkovanie po kvapkách obráťte fľaštičku hore dnom a stláčajte priehľadnú pipetu (20 kvapiek = 1 ml).

1. deň dávkujte 25 kvapiek na 100 litrov vody.
2. – 3 . deň dávkujte 12 kvapiek na 100 litrov vody.

Prípravok musíte použiť priamo v akváriu, a nie v separátnej nádrži, pretože inak by sa symptómy po odznení mohli opäť vrátiť. Pokračujte vo filtrácii cez filtračnú vatu (vyraďte umelé živice, iónomeniče a ultrafialové zariadenia).

**Kedy je vhodné prípravok použiť?**

Nechutenstvo, spomalené reakcie a „vločkovitá koža“ sú príznaky napadnutia ryby hexamitou. Akonáhle sa niektorá ryba oddeľuje alebo je ostatnými rybami odpudzovaná, je dôvodné podozrenie na túto infekciu. V druhom štádiu nastupuje prehnaná ľakavosť, tmavé sfarbenie a kalné oči. V poslednej fáze sa objavuje rýchlo sa rozmáhajúci rozpad kože a kráterovité otvory na čele.

Zmierniť príznaky môžete pomocou prípravku eSHa HEXAMITA.

Prípravok eSHa HEXAMITA sa môže používať spolu s prípravkom eSHa EXIT pri štandardnom dávkovaní. Tým sa dosiahne ešte rýchlejšie zlepšenie stavu rýb.

**Filtrácia:**

* Môžete pokračovať vo filtrovaní cez neadsorbujúce média, ako sú napr. vata, piesok, štrk a pod..
* Filter s adsorbujúcimi médiami vždy vyraďte (napr. aktívne uhlie, inak by mohlo dochádzať k reakciám).
* Každý mesiac pravidelne vymeňte 20 – 25 % vody v akváriu.
* Ak v priebehu ošetrenia týmto prípravkom alebo potom vymieňate vodu, počítajte s tým, že vodou odstraňujete aj časť prípravku! Odstránené množstvo prípravku potom nahraďte odpovedajúcim počtom kvapiek.
* Obsah filtra je potrebné pravidelne čistiť. Filtračné zariadenie ponechajte v prevádzke nepretržite! Ak však vypnete filter, postarajte sa o dodávku kyslíka (napr. vzduchovaním).
* Umelé živice a ultrafialové lampy počas dávkovania prípravku vyraďte z prevádzky, pretože môžu za určitých okolností ovplyvňovať účinok použitého prípravku.

**Vzájomné interakcie s inými prípravkami:**

* Rôzne prípravky kombinujte spolu len vtedy, ak to výrobca odporúča.
* Oxidačné činidlá (peroxid vodíka, halogény), kondicionéry vody, umelé živice a ultrafialové svetlo ovplyvňujú pôsobenie mnohých liekov v dôsledku oxidácie, absorpcie alebo redukcie. Často stačí vymeniť ošetrenú vodu (30 – 50 %) za čistú.
* Pri komplikáciách, akéhokoľvek druhu, ihneď vymeňte časť vody a kontaktujte predajcu.

**Odporúčanie:**

Po eliminácii nepriaznivých faktorov sa odporúča použiť prípravok eSHa OPTIMA (kombinácia stopových prvkov, minerálnych látok, atď.). Tým sa posilní prirodzená odolnosť rýb, imunita a urýchli sa ich zotavovanie.

**Upozornenia:**

Uchovávajte mimo dohľadu a dosahu detí. Veterinárny prípravok. Určené len pre okrasné ryby. Veterinárny prípravok sa nesmie používať na ošetrenie rýb, vrátane ikier a plôdika určených na produkciu potravín. Dodržujte odporúčané dávkovanie. S prípravkom zaobchádzajte obozretne, vyvarujte sa kontaktu s očami alebo kožou. Po použití si dôkladne umyte ruky. Fľaštičku s prípravkom uchovávajte v pôvodnom obale, spolu s písomnou informáciou. Nepoužívajte po uplynutí dátumu exspirácie.

**Spôsob uchovávania:**

Uchovávajte pri izbovej tepote. Chráňte pred mrazom.

**Veľkosť balenia:**

20 ml (180 ml, 500 ml).

**Označenie:**

**Len pre zvieratá.**

**Bez predpisu veterinárneho lekára.**

**Výrobca:**

Sea-Horse IPC B.V., Kasteelastraat 4-ABC, 062 23 Maastricht-Borgharen, Holandsko.

**Držiteľ rozhodnutia o schválení:**

Jaroslav Macenauer, Ing. – AKVARIUM , Gagarinova 385, 530 09 Pardubice, Česká republika,

[www.macenauer.eu](http://www.macenauer.eu).

Schvaľovacie číslo: 275/R/22-S

Príloha č. 2 k Rozhodnutiu č.: **275/R/22-S**

**vonkajší obal = papierová krabička**

**Názov vet. prípravku:**

**eSHa HEXAMITA**

**20 ml (180 ml, 500 ml)**

Veterinárny prípravok určený na aplikáciu do akváriovej vody pre terčovce a iné cichlidy, ktorý môže napomôcť pri ošetrení rýb pri podozrení na výskyt plesňových a bakteriálnych infekcií. Napomáha zmierniť prejavy napadnutia rýb rodmi Hexamita, Octomitus (dierovitosť).

**Zloženie:**

1 ml obsahuje: etakridín laktát 6,7 mg, Cu2+ 2,8 mg, akriflavín chlorid 2 mg, metylrosanilín chlorid 6,3 µg.

Pred použitím si prečítajte písomnú informáciu pre používateľa.

Uchovávajte pri izbovej tepote. Chráňte pred mrazom. Uchovávajte mimo dohľadu a dosahu detí.

**Len pre zvieratá.**

**Bez predpisu veterinárneho lekára.**

**Výrobca:**

Sea-Horse IPC B.V., Kasteelastraat 4-ABC, 062 23 Maastricht-Borgharen, Holandsko.

**Držiteľ rozhodnutia o schválení:**

Jaroslav Macenauer, Ing. – AKVARIUM , Gagarinova 385, 530 09 Pardubice, Česká republika.

Schvaľovacie číslo: 275/R/22-S

EXSP., číslo šarže: viď obal

**vnútorný obal = etiketa**

**Názov vet. prípravku:**

**eSHa HEXAMITA**

**20 ml (180 ml, 500 ml)**

EXSP., číslo šarže: viď obal